Komission asetus (EY) N:o 2481/95, annettu 25 päivänä lokakuuta 1995, neuvoston asetuksen (ETY) N:o 1766/92 soveltamista markkinointivuonna 1995/96 koskevista yksityiskohtaisista säännöistä vilja-alan tuontitullien osalta annetun asetuksen (EY) N:o 1502/95 muuttamisesta



Virallinen lehti nro L 256 , 26/10/1995 s. 0010 - 0011



KOMISSION ASETUS (EY) N:o 2481/95, annettu 25 päivänä lokakuuta 1995, neuvoston asetuksen (ETY) N:o 1766/92 soveltamista markkinointivuonna 1995/96 koskevista yksityiskohtaisista säännöistä vilja-alan tuontitullien osalta annetun asetuksen (EY) N:o 1502/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1863/95 (2), ja erityisesti sen 10 artiklan 4 kohdan, sekä katsoo, että komission asetuksen (EY) N:o 1502/95 (3), sellaisena kuin se on muutettuna asetuksella (EY) N:o 1817/95 (4), 2 artiklan 1 kohdan kolmannessa alakohdassa säädetään tarkistuksesta, jonka mukaan kahden kausittaisen vahvistuksen välillä tuontitullia korotetaan tai alennetaan tarvittaessa vahvistuskuukautena voimassa olevan interventiohinnan, jota on korotettu 55 prosentilla, ja tuontikuukauden interventiohinnan, jota on korotettu samalla prosenttimäärällä, välisellä erotuksella; käytännössä tämän tarkistuksen soveltaminen aiheuttaa ongelmia jäsenvaltioiden tulliviranomaisille; yksinkertaistamisen vuoksi komissio voi toteuttaa tämän tarkistuksen vahvistamalla tuontitullin joka kuukauden alussa, asetuksen (EY) N:o 1502/95 2 artiklan 5 kohdan c alakohdassa ja 5 artiklassa säädetyt takuut on myös yksinkertaistamisen vuoksi toimitettava jäsenvaltioille eikä todistuksen antavalle elimelle; tämän seurauksena 6 artiklan 3 kohdan viimeistä alakohtaa, jossa tarkoitetaan takuun vapauttamista, on mukautettava; tämän vuoksi asetusta (EY) N:o 1502/95 olisi muutettava, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1502/95 seuraavasti: 1. Asetuksen 2 artiklan osalta a) korvataan 1 kohta seuraavasti: "1. Asetuksen (ETY) N:o 1766/92 10 artiklan 2 kohdassa tarkoitetut tuontitullit, jotka koskevat seuraaviin CN-koodeihin kuuluvia tuotteita: - 1001 10 00-1001 90 99 (seosviljaa lukuun ottamatta), - 1002 00, - 1003 00 10 ja 1003 00 90, - 1005 10 90 ja 1005 90 00, ja - 1007 00 90, komissio laskee päivittäin mutta vahvistaa joka toisen viikon keskiviikkona siten, että niitä sovelletaan seuraavasta päivästä alkaen, ja joka kuukauden viimeisenä työpäivänä siten, että niitä sovelletaan seuraavan kuukauden ensimmäisestä päivästä alkaen. Jos kyseisen näin vahvistetun tullin soveltamiskauden aikana tuontitullien laskettu keskiarvo kuitenkin eroaa vahvistetusta tullista viisi ecua/tonni tai enemmän, suoritetaan vastaava mukautus. Jokaisen kuukauden viimeisenä työpäivänä tehty vahvistus perustuu seuraavan kuukauden interventiohintaan. Jos tuontitullien vahvistamista varten varattu keskiviikko ei ole komission työpäivä, vahvistaminen tapahtuu heti ensimmäisenä seuraavana työpäivänä." b) korvataan 5 kohdan c alakohta seuraavasti: "c) tuoja antaa kyseiselle toimivaltaiselle elimelle tuontitodistusta haettaessa suuruudeltaan 8 ecua/tonni olevan takuun. Kyseinen takuu vapautetaan sillä edellytyksellä, että toimija toimittaa todisteen erityisestä lopullisesta käytöstä, jossa perustellaan a alakohdassa mainittuun perustuotteen hintaan sisältyvä laatupalkkio. Todisteessa on osoitettava tuojajäsenvaltion toimivaltaisia viranomaisia tyydyttävällä tavalla, että tuodut määrät on kokonaisuudessaan jalostettu a alakohdassa mainitussa ilmoituksessa tarkoitetuksi tuotteeksi b alakohdassa tarkoitetussa määräajassa. Kun jalostaminen tapahtuu muussa jäsenvaltiossa kuin tuojajäsenvaltiossa, todiste jalostamisesta annetaan T5-valvontalomakkeen avulla." 2. Korvataan 5 artiklan toinen luetelmakohta seuraavasti: "- hakija antaa kirjallisesti kyseiselle toimivaltaiselle elimelle sitoumuksen ennakkoon toimitettavasta erityisestä lisätakuusta komission asetuksessa (EY) N:o 1162/95 (1) säädettyjen takuiden lisäksi päivänä, jona luovutusta vapaaseen liikkeeseen koskeva ilmoitus vastaanotetaan, jos tuontitulli ei 20 kohdassa ilmoitetun määrän osalta ole korkein tulli kyseisen tuoteluokan kohdalla. Kyseisen takuun määrän on oltava yhtä suuri kuin korkeimman tullin ja ilmoitettuun laatuun sovellettavan tullin erotus, johon on lisätty lisäksi 5 ecua/tonni, sinä päivänä, jona luovutusta vapaaseen liikkeeseen koskeva ilmoitus vastaanotetaan." 3. Korvataan 6 artiklan 3 kohta seuraavasti: "3. Jos analyysitulos johtaa tuodun vehnän luokittelemiseen tuontitodistuksessa ilmoitettua vakiolaatua heikompaan laatuun, tuojan on maksettava todistuksessa mainittuun tuotteeseen sovellettavan tuontitullin ja todellisesti tuodun tuotteen välinen erotus. Tällöin 5 artiklassa tarkoitettu takuu on vapautettava lukuun ottamatta 5 ecun/tonni lisämaksua. Jos edellä mainittua erotusta ei ole maksettu kuukauden määräajassa, 5 artiklassa tarkoitettu takuu pidätetään." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 179, 29.7.1995, s. 1 (3) EYVL N:o L 147, 30.6.1995, s. 13 (4) EYVL N:o L 175, 27.7.1995, s. 23